
2024 m. spalio 10 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 3 punktu ir 16 straipsnio 1 dalimi, Lietuvos Respublikos labdaros ir paramos įstatymo 7 straipsnio 1 dalies 2 punktu, įgyvendindama Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, 3.2, 4.8, 5.5, 13.1 papunkčius, Radviliškio rajono savivaldybės taryba nusprendžia:
. Sutikti, kad FSU Education Association (pagal Šveicarijos Konfederacijos teisės aktus įsteigtas juridinis asmuo, juridinio asmens kodas (UID) – CHE365675920, buveinės adresas –  Alte Landstrasse 5, 8802 Klichberg ZH, Šveicarijos konfederacija) teiktų paramą ir savo lėšomis renovuotų Radviliškio rajono savivaldybei nuosavybės teise priklausančius, Radviliškio r. Šeduvos gimnazijos patikėjimo teise valdomus ir naudojamus pastatus (atliktų mokyklos pastatų remontą ir pastatytų naują priestatą, skirtą vaikų maitinimui:
. mokyklą, Panevėžio g. 30, Šeduva, Radviliškio r. sav., unikalus Nr. 7194-0006-0015;

. mokyklą, Pilies g. 17, Šeduva, Radviliškio r. sav., unikalus Nr. 7196-3002-3012;

. bendrabutį, Pilies g. 17, Šeduva, Radviliškio r. sav., unikalus Nr. 7196-3002-3031.
. Perduoti FSU Education Association statytojo teises ir pareigas.
. Pritarti Radviliškio rajono savivaldybės, Radviliškio r. Šeduvos gimnazijos ir FSU Education Association trišalei bendradarbiavimo sutarčiai dėl Radviliškio r. Šeduvos gimnazijos pastatų (unikalūs Nr. 7194-0006-0015, 7196-3002-3012, 7196-3002-3031) renovacijos (sutarties projektas pridedamas).
. Įgalioti Radviliškio rajono savivaldybės merą ir Radviliškio r. Šeduvos gimnazijos direktorių pasirašyti šio sprendimo 3 punkte nurodytą trišalę bendradarbiavimo sutartį.
. Įgalioti Radviliškio r. Šeduvos gimnazijos direktorių sudaryti ir pasirašyti papildomus susitarimus, reikalingus šiuo sprendimu patvirtintos trišalės bendradarbiavimo sutarties vykdymui ir įgyvendinimui, nekeičiant sutartyje nustatytų sąlygų.
. Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras	Kazimieras Račkauskis

Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus FSU Education Association (pagal Šveicarijos Konfederacijos teisės aktus įsteigtas juridinis asmuo, juridinio asmens kodas (UID) – CHE365675920, buveinės adresas –  Alte Landstrasse 5, 8802 Klichberg ZH, Šveicarijos konfederacija) 2024-10-01 prašymą. Asociacija nori savo lėšomis renovuoti Radviliškio rajono savivaldybei nuosavybės teise priklausančius, Radviliškio r. Šeduvos gimnazijos patikėjimo teise valdomus ir naudojamus pastatus (atlikti mokyklos pastatų remontą ir pastatyti naują priestatą, skirtą vaikų maitinimui). Šių darbų atlikimui Asociacija kaip paramą ketina skirti apie 5.91 mln. eurų. Taip pat asociacija prašo jai suteikti statytojo teises, suteikti visus būtinus įgaliojimus, sutikimus, visą informaciją, kuri gali būti reikalinga atliekant gimnazijos pastatų renovacijos darbus.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės meras.
Projekto rengėjas – Savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Abipusio geranoriško bendradarbiavimo principu.  
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai.
Sprendimo įgyvendinimui Savivaldybės biudžeto lėšų nereikės. Visi darbai bus atliekami FSU Education Association lėšomis (ketina skirti apie 5.91 mln. eurų).
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai. 
Pridedamų dokumentų nėra. 



Investicijų ir turto valdymo skyriaus vyriausioji specialistė			        Diana Skaburskienė
